da fr cs da da fr he en da da it de da da da da da da nb hu da da en nb da da da en da da da da da de da nb da sv de nb da sv da da sv da it en da da da da fr en da da fr da fr da da da da nn da sv da en fr da fr da fr cs da da fr he en da da it de da da pl hu de en da da da de de fr en da da fr it fr de da da da da da ar da
Jeg henter inspiration til ny mad mange steder fra, og ind imellem også på mit arbejde. Jeg er så heldig at arbejde på en efterskole, hvor køkkendamerne virkelig går op i deres arbejde, og fornylig havde den ene af dem været på bagekursus. Et af de brød hun havde prøvet kræfter med (og som vi efterfølgende blev “udsat for”) var et delikat løgbrød, som var en slags foccacia-agtigt brød toppet med karamelliserede løg. Jeg har en forkærlighed for løg i alle afskygninger (se evt. sidste weekends hovedret…), så jeg måtte straks få opskriften. Jeg kunne selvfølgelig ikke finde ud af at følge instruktionerne til punkt og prikke (jeg er altså temmelig anarkistisk, når det kommer til opskrifter), men lavede en (i mit køkken) klassisk brøddej med surdej, lod den hæve i 6 timer, og fulgte instruktionerne herfra.
Jeg brugte 4 mellemstore løg, og det var lige i overkanten til brødet – en del faldt af da brødet blev vendt, hvilket jo er lidt spild. Jeg skriver derfor kun 3 løg i opskriften, da jeg kun vil bruge 3 næste gang jeg bager det – og der bliver helt sikkert en næste gang! Brødet er saftigt og godt, og fungerer rigtig fint som madbrød. Vi fik det til chili con carne, men jeg kan også sagtens forestille mig at det ville være godt til en gang tapas eller en suppe.
ca. 450 g ubleget hvedemel (fx Aurion, Søris eller Meyer)
Opløs gæren i vandet og tilsæt surdej og salt. Kom melet i lidt ad gangen og ælt længe (gerne ca. 10 minutter på fuld skrue i røremaskinen). Læg film over skålen og lad den hæve i 6 til 8 timer.
Pil løgene og skær dem i skiver.
Smelt smørret i en sauterpande (har du ikke en sauterpande, bruger du bare en almindelig pande og overfører de varme løg til en tærte- eller springform) og kom løgene i panden. Tilsæt honning og citronskal og steg det hele ved mediumvarme til løgene er gyldne.
Varm imens ovnen op til 200 grader. Kom den hævede dej ovenpå løgene, og sæt panden midt i ovnen i 10 minutter (sæt den på en plade, ikke en rist). Efter 10 minutter tages panden ud af ovnen, en spatel køres rundt i kanten, og dernæst vendes brødet ud på den varme plade (læg lige et stykke bagepapir imellem). Sæt brødet i ovnen igen og bag det i yderligere 12-15 minutter.
Lad brødet afkøle på en rist og server det lunt eller koldt til mad.
2. marts 2014 kl. 22:22
Mmm, madbrød er et hit. Rigtig god idé med løgene 🙂
3. marts 2014 kl. 10:55
Tak 🙂 Kommer vist aldrig til at leve et liv uden kulhydrater – kan simpelthen ikke undvære brød!
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Risotto med bagt græskar
Toast Skagen – eller svensk rejesalat
Irsk kaffegranité med flødeskum
Semifreddo med bær og chokolade
Jeg har blogget siden 2008, og udvikler mig hele tiden madmæssigt. Min familie bruger bloggen flittigt, “når mor ikke er hjemme”, og er ikke blege for at kritisere, hvis jeg ikke har forklaret noget ordentligt. Jeg slår også selv opskrifter op på bloggen; man kan jo ikke huske alting. Jeg henter inspiration til opskrifter alle steder fra; når jeg spiser ude, læser kogebøger, læser blogs osv.
- Signe Vinther, grundlægger af signesmad.dk
8000 Aarhus C mail@tobiasehlig.dk
© Alt indhold på SignesMad er omfattet af loven om ophavsret.